Môžem kombinovať tussin a dithiaden.
10 ročný syn prišiel zo školy  a ustavične kašle,  dala som okolo 16:30 tussin a chcem vedieťči je vhodné dať mu na noc dithiaden?
Ďakujem Nikola
Dobrý deň,
ďakujeme za Vašu otázku.
Medzi liekmi Tussin a Dithiaden bola pozorovaná klinicky stredne závažná interakcia v dôsledku ktorej sa môže zosilniť sedatívny účinok Dithiadenu. Vzhľadom na to, že liek Dithiaden je viazaný na lekársky predpis, o vhodnosti jeho podania počas liečby Tussinom musí rozhodnúť ošetrujúci lekár, ktorý pozná synov zdravotný stav. Zároveň v prípade uvedenej kombinácie odporúčam odstup medzi podaním liekov minimálne 4 hodiny.
Prajem pekný zvyšok dňa.
S pozdravom
PharmDr. Veronika Kiabová